Kort efter kl. 19 onsdag aften tog to-årige Storm sin lille blå cykel uden pedaler og drog afsted. Desværre så forældrene ikke drengen tage afsted, og han har nu været væk i tre timer.

Politiet er massivt til stede i området med både betjente og hundepatruljer, der gennemsøger området, og senest er der blevet sendt helikoptere afsted.

Nordsjællands Politi efterlyste Storm på facebook omkring kl. 21, siden har flere tusinde tilbudt hjælp til at søge efter drengen eller delt opslaget. Politiet har også fået en hel del henvendelser, men desværre ikke nogen af afgørende betydning.

»Vi har ingenting lige nu,« oplyser vagtchef Ulrik Linden til bt.dk.

Storm har en mørkeblå Adidas-trøje på med rødt tryk på ryggen og rød lynlås, korte jeans, blå cykelhjelm og en lille rygsæk.

Har du set den drengen siden han forsvandt omkring kl. 19, hører politiet meget gerne fra dig.

»Selv hvis det var tidligere på aftenen, han blev set, hører vi meget gerne hvor. Det kan måske give os en idé om, hvilken retning han er gået i,« siger vagtchefen.

Du kontakte politiet på 114.